భగవద్గీత-కర్మసన్యాస యోగము - వికీపీడియా
కృష్ణుడు: కర్మత్యాగం, నిష్కామ కర్మ రెండూ శ్రేష్టమే ఐనా నిష్కామకర్మ ఉత్తమం. రాగద్వేషాది ద్వంద్వాభావాలు లేనివాడే నిజమైన సన్యాసి, అలాంటివారు మాత్రమే కర్మబంధాల నుండి తరిస్తారు. జ్ఞానయోగం, కర్మయోగాలలో ఏది అవలంబించినా సరే ఒకటే ఫలితం ఉంటుంది. రెండూ ఒకటే అనే భావం కలిగిఉండాలి. యోగియై సన్యసించినవాడే బ్రహ్మజ్ఞానాన్ని పొందగలడు. నిష్కాముడు, శుద్ధ మనస్కుడు, ఇంద్రియ నిగ్రహి అన్ని ప్రాణులను తనవలనే చూస్కునేవాడిని ఎలాంటి కర్మలు బంధించలేవు. కర్మయోగి చూసినా, వినినా, తాకినా, వాసన చూసినా, నిద్రించినా, శ్వాసించినా, మాట్లాడుతున్నా - ఆయా ఇంద్రియాలే వాటి విషయాల పనిచేస్తున్నయనుకుంటాడు కాని తానేమీ చేయడం లేదనే అనుభవం కలిగిఉంటాడు. ఫలితంపైన ఆశ లేక, ఈశ్వరార్పణంగా చేయుకర్మల వలన తామరాకుపై నీటిబొట్టు వలె పాపాలంటవు.
సుఖాలకు పొంగక, దుఃఖాలకు క్రుంగని స్థిరబుద్ధి కలవాడే నిజమైన బ్రాహ్మణుడు, బ్రహ్మజ్ఞాని. అతడు బ్రహ్మాన్ని ఆత్మలోనే దర్శించి నిత్యమైన బ్రహ్మానందాన్ని పొందుతాడు. తాత్కాలికాలైన, దుఃఖకారకాలైన ఇంద్రియ సుఖాలను బ్రహ్మజ్ఞాని కోరడు. ఎవరైతే ఈ జన్మలోనే కామక్రోధాలను జయిస్తారో వారు ఆత్మజ్ఞానం పొందుతారు. ఎవరైతే స్వతంత్రుడై ఆత్మ యందే సుఖిస్తూ, ఆడుకుంటూ, ప్రకాశిస్తుంటారో, పాపపుణ్యాలను నశింపచేసుకొని జితేంద్రియుడై నిస్సందేహంగా ఉంటారో ఎల్లప్పుడూ అన్ని జీవుల సుఖం కోరువానికి మాత్రమే బ్రహ్మత్వం, బ్రహ్మానందం లభిస్తుంది. దృష్టిని భ్రూమధ్యంపై కేంద్రీకరించి ప్రాణ, అపాన మొదలగు వాయువులను సమం చేసి మనసు, బుద్ధి, ఇంద్రియాలను స్వాధీనం చేస్కొని కోరిక, కోపం, భయం మొదలగువాటిని విడిచిన జ్ఞాని ముక్తుడవుతాడు. తపస్సులకు, యాగాలకు నేనే భోక్తను. నేనే సర్వలోకాలకు అధిపతిని, దైవాన్ని, సర్వభూతహితుడను. నన్ను తెలుసుకున్న యోగి క్షేమాన్ని పొందుతాడు
"https://te.wikipedia.org/w/index.php?title=భగవద్గీత-కర్మసన్యాస_యోగము&oldid=2882742" నుండి వెలికితీశారు
bhagavadgeeta-karmasanyasa yogamu - vikipedia
krishnudu: karmatyaagam, nishkaama karma rendoo shreshtame ina nishkaamakarma uttamam. ragadweshadi dwandwaabhaavaalu leniwade nijamaina sanyasi, alantivaru matrame karmabandhaala nundi taristaaru. ghnaanayogam, karmayogaalalo edhi avalambinchinaa sare okate phalitam untundi. rendoo okate ane bhavam kaligiundaali. yogiyai sanyasinchinavaade brahmagnaanaanni pondagaladu. nishkaamudu, suddha manaskudu, indriya nigrahi anni praanulanu tanavalane chuskunevadini elanti karmalu bandhinchalevu. karmayogi chusina, vinina, takina, vasana chusina, nidrinchinaa, swaasinchinaa, matladutunna - aayaa indriale vaati vishayaala panichestunnayanukunta kaani taanemi cheyadam ledane anubhavam kaligiuntaadu. phalitampaina aasha leka, eshwaraarpanamgaa cheyukarmala valana taamaraakupai neetibottu vale papalantavu.
sukhaalaku pongaka, dukkhalaku krungani sthirabuddhi kalawade nijamaina brahmanudu, brahmagnaani. atadu brahmaanni aatmalone darsinchi nityamaina brahmaanandaanni pondutaadu. taatkaalikaalaina, dukkhakaarakaalaina indriya sukhaalanu brahmagnaani koradu. evaraithe ee janmalone kaamakrodhaalanu jayistaro vaaru aatmagnaanam pondutaaru. evaraithe swatantrudai aatma yande sukhistuu, aadukuntu, prakaasistuntaaro, paapapunhyaalanu nasimpachesukoni jitendriyudai nissandehamgaa untaro ellappuduu anni jeevula sukham koruvaniki matrame brahmatvam, brahmanandam labhistundi. drushtini bhroomadhyampai kendrikarinchi praana, apaana modalagu vaayuvulanu samam chesi manasu, buddhi, indriyaalanu swaadheenam cheskoni korika, kopam, bhayam modalaguvaatini vidichina ghnaani muktudavutaadu. tapassulaku, yaagaalaku nene bhoktanu. nene sarvalokaalaku adhipatini, daivaanni, sarvabhootahitudanu. nannu telusukunna yogi kshemaanni pondutaadu
"https://te.wikipedia.org/w/index.php?title=భగవద్గీత-కర్మసన్యాస_యోగము&oldid=2882742" nundi velikiteesaaru